དང་པོ་སྨན་པ་འབུམ་རམས་པ་ནི་སྨན་པ་མཁས་པའི་རིམ་པ་དང་པོ་ཐོབ་མཁན་གྱི་མཚན་སྙན་ཞིག་ཡིན་ལ་དེའི་གཞུང་ཚད་ནི།དཔལ་ལྡན་རྒྱུད་བཞི་རྩ་འགྲེལ།ཆ་ལགཁ་སྐོང་།མདོ་བྱང་།ཕྱོགས་རིགས་ཀྱི་སྨན་པ་དགུས་བསྒྱུར་བའི་གསོ་དཔྱད་ཀྱི་གཞུང་རྣམས་དང་།བོད་སྨན་མཁས་པ་མི་དགུས་མཛད་པའི་གཞུང་རྣམས།འཕགས་པ་ཀླུ་སྒྲུབ་ཀྱིས་མཛད་པའི་བསྟན་བཅོས་སོ་མ་རཱ་ཛ་དང་།ཨོ་རྒྱན་རིན་པོ་ཆེས་མཛད་པའི་བདུད་རྩི་བུམ་པ།སློབ་དཔོན་དཔའ་བོས་མཛད་པའི་ཡན་ལག་བརྒྱད་པའི་སྙིང་པོ་བསྡུས་པ།དྲང་སྲོང་དཔལ་ལྡན་འཕྲེང་བས་མཛད་པའི་དྲང་སྲོང་སྙན་བརྒྱུད།ཁ་ཆེའི་པཎྜི་ཏ་ཟླ་བ་མངོན་པར་དགའ་བས་མཛད་པའི་ཚིག་དོན་ཟླ་ཟེར་སོགས་རྩ་འགྲེལ་ཁ་སྐོང་།ཆ་ལག་རྣམས་བློ་ལ་ཐོན་ཅིང་།དེ་དག་གི་དོན་ལག་ལེན་དུ་བསྒྲིལ་ཤེས་པ་ལ་བྱའོ།